
    545400 SIGHIŞOARA

Piața Muzeului nr. 7, Tel./Fax 0265 – 771278

H O T Ă R Â R E A NR. 220
                                                          din 28 septembrie 2023
privind darea în folosință gratuită a unei Autospeciale dotată cu cabinet medical mobil de screening,  Direcției de Asistență Socială Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.906/17.09.2023 şi la Consiliul Local Sighișoara cu nr. 32.135/27.09.2023, de referatul de aprobare, înregistrat cu nr. 30.907/17.09.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;

Ținând cont de prevederile Hotărârii Consiliului Local Sighișoara nr. 233/14.09.2022 privind aprobarea contractului de finanțare și a acordurilor de parteneriat, necesare pentru implementarea proiectului: ”Sănătatea ta contează! - Servicii de prevenție, asistență medicală și educație pentru sănătate pentru grupurile vulnerabile”, finanțat în cadrul programului: ”Îmbunătățirea accesului la serviciile de sănătate în special pentru grupurile vulnerabile, inclusiv Romi”, apel finanțat în cadrul Programului: ”Provocări în sănătatea publică la nivel european” - Mecanismul Financiar SEE 2014 - 2021;

Ținând cont de Ghidul aplicantului – Apel deschis de propuneri de proiecte nr. 1: ”Îmbunătățirea accesului la serviciile de sănătate în special pentru grupurile vulnerabile, inclusiv Romi”, apel finanțat în cadrul Programului: ”Provocări în sănătatea publică la nivel european” - Mecanismul Financiar SEE 2014 - 2021;
Având în vedere contractul de finanțare cu nr. AR 19.073/26.10.2022 pentru implementarea proiectului selectat pentru finanțare în cadrul Apelului deschis de propuneri de proiecte nr. 1 "Îmbunătăţirea accesului la serviciile de sănătate în special pentru grupurile vulnerabile, inclusiv Romi", apel finanţat în cadrul Programului "Provocări în sănătatea publică la nivel european" - Mecanismul Financiar SEE 2014 - 2021, pentru implementarea proiectului AP 1.32 ”Sănătatea ta contează! - Servicii de prevenție, asistență medicală și educație pentru sănătate pentru grupurile vulnerabile”, în valoare de 3.892.347,51 lei;

Având în vedere dobândirea de către Municipiul Sighișoara, în vederea implementării proiectului ”Sănătatea ta contează! – Servicii de prevenție, asistență medicală și educație pentru sănătate pentru grupurile vulnerabile”, finanțat în cadrul Programului ”Provocări în sănătatea publică la nivel european”- Mecanismul Financiar SEE 2014 – 2021, a Autospecialei dotată cu cabinet medical mobil de screening, marca Renault, nr. de identificare: VF6VJ000X70181890;

Având în vedere faptul că Autospeciala dotată cu cabinet medical mobil de screening, marca Renault, nr. de identificare VF6VJ000X70181890 este înscrisă în fișa mijlocului fix cu nr. 2.3.2.2.9.3.001, aparținând domeniului privat al Municipiului Sighișoara;

Având în vedere Certificatul Constatator cu nr. 59/08.09.2023 emis de Inspecția Muncii – Inspectoratul Teritorial de Muncă Mureș, prin care se autorizează Direcția de Asistență Socială Sighișoara pentru activitățiile: 

”Activitate de asistență medicală generală cod CAEN 8621”;
”Activitate de asistență medicală specializată cod CAEN 8622”; 

Având în vedere Acordul de parteneriat cu nr. 29.714/14.09.2022 pentru implementarea proiectului predefinit ”Sănătatea ta contează! – Servicii de prevenție, asistență medicală și educație pentru grupurile vulnerabile”, finanțat în cadrul Programului ”Provocări în sănătatea publică la nivel european”, încheiat între Municipiul Sighișoara, Direcția de Asistență Socială Sighișoara și Fundația Veritas;

Luând în considerare prevederile art. 555 - 556, art. 874 - 875 și art. 2146 din Legea nr. 287/2009 privind Codul Civil, republicat, cu modificările şi completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 lit. ,,d” și ale art. 349 - 353 și art. 362 alin. (2) și alin. (3) din aceasta;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 30.908/17.09.2023, prin care se propune darea în folosință gratuită a unei Autospeciale dotată cu cabinet medical mobil de screening,  Direcției de Asistență Socială Sighișoara;
 Având în vedere avizele favorabile ale tuturor comisiilor pe domenii de specialitate;
 În temeiul prevederilor art. 108, art. 129 alin. (2) lit. „c” și lit. „d”, alin. (6) lit. „b”, alin. (7) lit. „b”, lit. „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

       H O T Ă R Ă Ş T E:

Art. 1. Se aprobă darea în folosință gratuită Direcției de Asistență Socială Sighișoara, pe o perioadă de 5 (cinci) ani și 7 (șapte) luni, a Autospecialei dotată cu cabinet medical mobil de screening, marca Renault, nr. de identificare VF6VJ000X70181890, evidențiată în fișa mijlocului fix cu nr. 2.3.2.2.9.3.001 și având valoarea de inventar de 460.482,40 lei, pentru desfășurarea activitățiilor din cadrul proiectului ”Sănătatea ta contează! – Servicii de prevenție, asistență medicală și educație pentru grupurile vulnerabile”, proiect în cadrul căruia este partener, potrivit Acordului de parteneriat cu nr. 29.714/14.09.2022 astfel încheiat.

Art. 2. Ca o consecință a celor prevăzute la art. 1, se aprobă încheierea contractului de comodat între Municipiul Sighișoara, în calitate de comodant și Direcția de Asistență Socială Sighișoara, în calitate de comodatar, potrivit anexei nr. 1, care face parte integrantă din prezenta hotărâre.

Art. 3. Obligațiile Direcției de Asistență Socială Sighișoara și modalitățile de angajare a răspunderii sunt prevăzute în contractul de comodat prevăzut la art. 2 din prezenta.

Art. 4. Predarea - primirea autospecialei care face obiectul contractului de comodat aprobat potrivit art. 2 din prezenta hotărâre se va face pe bază de proces - verbal, în termen de 5 zile de la data adoptării prezentei hotărâri și va constitui anexă la contractul de comodat. 

Art. 5. Se împuternicește pentru semnarea contractului de comodat, aprobat potrivit art. 2 din prezenta hotărâre, Primarul municipiului Sighișoara, domnul Ioan - Iulian Sîrbu, împreună cu aparatul de specialitate al acestuia.

Art. 6. Cu data adoptării prezentei hotărâri, orice prevedere contrară își încetează aplicabilitatea.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcţia Economică, Biroul Juridic din cadrul Municipiului Sighișoara şi Direcția de Asistență Socială Sighișoara, prin director executiv.

Art. 8. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.                                            

PREŞEDINTE DE ŞEDINŢĂ,

  

       Moiseș Florian Dan              

                                              Contrasemnează pentru legalitate

                                      SECRETARUL GENERAL al municipiului,

                                                  Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Achiziții, Investiții, Fonduri Europene;
  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  2 ex. Direcția de Asistență Socială Sighișoara.
 12 ex.  
 B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 220/28.09.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


